หุ้นปิดลบ 10.24 จุด
ตลาดหุ้นส่งท้ายสัปดาห์ยังผันผวน ไม่ผ่าน 1,600 จุด ปิดตลาดร่วง 10.24 จุด ซื้อขายกว่า 4.3 หมื่นล้านบาท
3 พ.ค. 2556

ตลาดหุ้นส่งท้ายสัปดาห์ยังผันผวน ไม่ผ่าน 1,600 จุด ปิดตลาดร่วง 10.24 จุด ซื้อขายกว่า 4.3 หมื่นล้านบาท ดัชนีตลาดหลักทรัพย์แห่งประเทศไทย วันที่ 3 พ.ค. เคลื่อนไหวผันผวนตลอดทั้งวัน โดยในช่วงเปิดตลาดสามารถขึ้นไปแตะ 1,598.93 จุด แต่ในภาคบ่ายตกลงไปถึง 1,577.40 จุด และปิดตลาดที่ 1,578.95 จุด ลดลง 10.24 จุด หรือ 0.64% มูลค่า 43,910.49 ล้านบาท  นายพงศ์ภัทร สิริพิพัฒน์ รองหัวหน้าฝ่ายวิเคราะห์ บริษัทหลักทรัพย์ (บล.) เคจีไอ (ประเทศไทย) กล่าวว่า ตลาดไม่สามารถผ่านจุดสูงสุดในรอบที่ผ่านมาที่ 1,600 จุดได้ เพราะมีแรงขายทำกำไรหลังจากการประกาศผลประกอบการบริษัทจดทะเบียน ซึ่งถือเป็นสถานการณ์ที่มักเกิดขึ้นในเดือน พ.ค.
"เดือน พ.ค. มักเป็นเดือนที่ดัชนีหุ้นไทยจะอ่อนตัวลง โดยสถิติ 3 ปีที่ผ่านมาดัชนีลดลง 3.53% ในเดือน พ.ค. และในปี 2555 ลดลงไปถึง 7.1% เพราะเป็นการขายเพื่อตอบรับการเก็งกำไรงบการเงิน" นายพงศ์ภัทร กล่าว
มูลค่าซื้อขาย 5 อันดับหลักทรัพย์ 
JAS ปิดที่ 7.90 บาท -0.50 บาท หรือ -5.95% มูลค่า 2,342.05 ล้านบาท 
CPALL &lt;XD&gt; ปิดที่ 41.50 บาท ไม่เปลี่ยนแปลง มูลค่า 2,053.14 ล้านบาท 
BTS &lt;XD&gt; ปิดที่  8.55 บาท  -0.30 บาท หรือ -3.39% มูลค่า 1,918.46 ล้านบาท 
INTUCH ปิดที่ 85.25 บาท  -1.25 บาท หรือ -1.45% มูลค่า 1,639.57 ล้านบาท 
DEMCO ปิดที่ 17.10 บาท  -0.20 บาท หรือ  -1.16% มูลค่า 1,534.05 ล้านบาท